ALLA วิ่งแรง 13% “นิวไฮ” รอบกว่า 3 ปี คาดนลท.เข้าซื้อก่อน XD รับปันผล 0.07 บ.
ราคาหุ้น ALLA วิ่งแรง 13% สวนตลาด ทำ "นิวไฮ" ในรอบกว่า 3 ปี คาดนักลงทุนเข้าซื้อก่อน XD วันที่ 10 พ.ค. รับปันผล 0.07 บาท 23 พ.ค.นี้
5 พ.ค. 2564

ผู้สื่อข่าวรายงานว่า ราคาหุ้น บริษัท ออลล่า จำกัด (มหาชน) หรือ ALLA ณ เวลา 11.48 น. อยู่ที่ระดับ 2 บาท บวก 0.23 บาท หรือ 12.99% สูงสุดที่ระดับ 2.06 บาท ต่ำสุดที่ระดับ 1.80 บาท ด้วยมูลค่าการซื้อขาย 60.49 ล้านบาท โดยราคาหุ้นปรับตัวทำจุดสูงสุดอีกครั้งในรอบกว่า 3 ปี นับตั้งแต่ราคาปิดที่ระดับ 2 บาท เมื่อวันที่ 28 ก.พ. 61

โดยปัจจัยที่คาดว่าส่งผลให้ราคาหุ้นปรับตัวขึ้นแรงวันนี้ มาจากนักลงทุนเข้าซื้อก่อนขึ้นเครื่องหมาย XD วันที่ 10 พ.ค.64 ก่อนจ่ายปันผล 0.07 บาท ในวันที่ 23 พ.ค.นี้